Hirman, Karel, minister hospodárstva SR (2022-11-10):
... keď došlo k anexii Krymu. Odvtedy je tam vojna, viem o čom hovorím, keďže som bol člen tímu poradcu Európskej komisie, ktorí pôsobili priamo na Úrade vlády Ukrajiny, priamo pri premiérovi Hrojsmanovi tri roky. Zúčastňovali sme sa rokovaní ukrajinskej vlády, rokovaní parlamentu, kde som obhajoval alebo teda bol zúčastnený aj tvorbe legislatívy ukrajinskej a prežívali a videli sme presne, čo sa deje v tej krajine. Osobne a nielen v Kyjeve. To, čo sa stalo od roku, od februára 2014, to, čo urobila elita v Moskve Putinova, je nielen ohrozením územnej integrity alebo útok na územnú integritu, bezpečnosť a elementárne ľudské práva a ukrajinských ľudí, ktorí sú bombardovaní vo vlastných domovoch. Ale je to útok aj na našu bezpečnosť, na to, čo naša Európa, spoločná Európa po druhej svetovej vojne sa mala poučiť z toho, že násilné zmeny hraníc, zneužívanie menšinových politík vedie ku katastrofám, ktoré postihli náš kontinent a nielen nás kontinent v 20. storočí. Jeden z mojich obľúbených alebo najobľúbenejších politikov, lebo mám rád aj históriu okrem energetiky, je Winston Churchill. Ten po podpise Mníchovskej dohody, keď Neil Chamberlain prišiel do Londýna a slávnostne mával, že za... zachoval mier v Európe tým, že podpísal Hitlerovi rozbitie Československa našej vlasti, obsadenie Sudet a následne južného Slovenska Maďarskom po Viedenskej arbitráži. Ten mu, ten vyhlásil, Británia, Francúzsko, lebo to bolo urobené spoločne s francúzskym premiérom Daladierom. Británia, Francúzsko mali na výber medzi vojnou a hanbou. Zvolili si hanbu a budú mať vojnu. Ak by sme my teraz v tomto čase presadzovali tzv. mier na Ukrajine, budeme postupovať presne v stopách Neila Chamberlaina. Ukrajinci sa chcú brániť. Ukrajinci sú naši susedia. Ukrajinci sa hrdinsky bránia. Ukrajinci postupujú. Ukrajinci momentálne alebo jasne pokračujú vo svojej ofenzíve. Bránia svoje domovy, bránia svoje firmy, bránia svoju vlasť. Výzva na mier znamená inými slovami, aby sa vzdali. A táto výz... tieto výzvy prichádzajú práve v čase, keď víťazia. Ja osobne som vždycky rád na strane víťazov. A nielen víťazov, ktorí hája svoju vlasť, svoju hrdosť, svoju štátnosť. Ak by Ukrajinci prehrali, tak to postihne celú Európu a v prvom rade nás, bezprostrednú susednú krajinu. Opakujem, stačí sa ísť pozrieť do Užhorodu, kde sa nestrieľa a napriek tomu vidíte, ako tá krajina žije vo vojne a čo to znamená. Teraz v podstate k návrhu zákona. Ešte dodatok, naším susedom je Ukrajina, máme mať, hovoríme o priorite dobrých susedských vzťahov s našimi krajinami-susedmi. Ak budeme mať postoj, ktorý nie je v súlade so záujmom nášho suseda, elementárnym záujmom nášho suseda vyjadrený drvivou väčšinou ukrajinského obyvateľstva, a, samozrejme, vlády Ukrajiny a prezidenta a proste štátnych orgánov. Stávame sa, či chceme, či nechceme nepriateľským štátom pre Ukrajinu. Teraz konkrétne k energetike. To, čo ste spomínali, nedá mi nespomenúť, že opäť, Winston Churchill, štatistika je presné sčítanie nepresných čísel. Tie opatrenia, ktoré sa robia v Európskej únii, sú primárne robené pre domácnosti, a to aj ste uviedli ten zoznam tých krajín. Tu je jeden podstatný detail, že my máme regulované ceny pre domácnosti do konca roka. A ak sa pozriete na údaje európskych týchto zdrojov, tam sme uvedení, že nič sme neurobili pre domácnosti. A na druhej strane sa pozrite, aké sú cenové úrovne v jednotlivých krajinách a Slovensko patrí medzi najlacnejšie krajiny v Európskej únii pre domácnosti v cenách energií. To je proste, ten presne dokladovanie o tom, čo som povedal o tom aforizme Winstona Churchilla k štatistikám. Neoponujem, že sa dalo robiť viac a je možné urobiť viac. Určite a aj preto, ja odkedy som sa stal ministrom pred necelými dvoma mesiacmi, sa snažím to robiť každý deň. A toto je mojím cieľom a toto je mojou misiou. Takže na záver, veľmi oceňujem, ešte raz vecnú, veľmi živú diskusiu vo výboroch. Veľmi si vážim a oceňujem doterajšiu podporu k návrhu tejto novely, ktorá bola vyslovená aj v skrátenom legislatívnom konaní, aj v prvom čítaní všetkými klubmi v Národnej rade, vlastne prakticky všetkými poslancami, ktorí boli v pléne. Lebo tento návrh zákona tejto novely je pre nás všetkých, pre túto krajinu pre, teda pre podnikateľský sektor. Nie je to politický návrh zákona, je to vecný, odborný a užitočný pre celú túto krajinu. Takže ešte raz vás poprosím o podporu v záverečnom hlasovaní. Veľmi pekne ďakujem všetkých poslaneckým klubom, všetkým poslancom, ktorí doteraz tu vyslovili tú podporu. Lebo boli všetci a pevne verím, že aj v záverečnom hlasovaní to tak bude. Ďakujem za pozornosť, prejem vám príjemný deň a všetko dobré. Mier a pokoj! (Potlesk.)